টারবিয়াম যৌগ

**টার্বিয়াম যৌগ** হলো ল্যান্থানাইড ধাতু টার্বিয়াম (টিবি) দ্বারা গঠিত যৌগ। টার্বিয়াম সাধারণত এই যৌগগুলোতে +৩ জারণ অবস্থা প্রদর্শন করে; যেমন- TbCl<sub>3</sub>, Tb(NO<sub>3</sub>)<sub>3</sub> এবং Tb(CH3COO)3। +৪ জারণ অবস্থায় টার্বিয়ামের যৌগও পরিচিত, যেমন- TbO<sub>2</sub> এবং BaTbF6। টার্বিয়াম ০, +১ এবং +২ জারণ অবস্থার যৌগও গঠন করতে পারে।

ত্রিয়োজী টার্বিয়াম আয়ন (Tb3+) জলীয় দ্রবণে সাধারণত বর্ণহীন থাকে। তবে দ্রবণ বা স্ফটিক অবস্থায় যখন এটি একটি নির্দিষ্ট তরঙ্গদৈর্ঘ্যের অতিবেগুনি রশ্মি (যেমন- ২৫৪ ন্যানোমিটার বা ৩৬৫ ন্যানোমিটার) দ্বারা উদ্দীপ্ত হয়, তখন এটি সবুজ প্রতিপ্রভা নির্গত করে। এই বৈশিষ্ট্যের কারণে আলোকবিজ্ঞানের মতো ক্ষেত্রগুলোতে এর ব্যবহার লক্ষ্য করা যায়। চতুর্যোজী টার্বিয়াম আয়ন (Tb4+) দীপনহীন (অ-আলোকিত) এবং Tb3+ এর সাথে এর সহাবস্থান Tb3+ এর সবুজ রশ্মি নির্গমন কমিয়ে দেয়।

## টার্বিয়াম যৌগের ধর্ম

## চ্যালকোজেনাইড

### অক্সাইড

টার্বিয়ামের বিভিন্ন ধরনের অক্সাইড রয়েছে। সবচেয়ে সহজে পাওয়া যায় টার্বিয়াম(III,IV) অক্সাইড, যা টার্বিয়াম যৌগ যেমন- হাইড্রোক্সাইড, অক্সালেট এবং পি-অ্যামিনোবেঞ্জোয়েটের বিয়োজন থেকে তৈরি করা যায়। টার্বিয়াম(III,IV) অক্সাইডে ত্রিযোজী ও চতুর্যোজী উভয় ধরনের টার্বিয়াম থাকায় এটি নাইট্রিক অ্যাসিডের সাথে বিক্রিয়া করে টার্বিয়াম(III) নাইট্রেট তৈরি করে এবং অক্সিজেনের মুক্তি ঘটে:

: 2 Tb4O7 + 24 HNO3 → 8 Tb(NO3)3 + 12 H2O + O2↑

এটি অ্যাসিটিক অ্যাসিড ও হাইড্রোক্লোরিক অ্যাসিডের মিশ্রণে রিফ্লাক্স করলে ত্রিযোজী ও চতুর্যোজী টার্বিয়াম আলাদা করা যায়:

: Tb4O7 + 6 HCl → 2 TbO2 + 2 TbCl3 + 3 H2O

এটি উচ্চ তাপমাত্রায় ডাইসায়ানডায়ামাইডের সাথে বিক্রিয়া করে Tb2O2CN2 উৎপন্ন করে।

টার্বিয়ামের অন্য একটি সাধারণ অক্সাইড হলো টার্বিয়াম(III) অক্সাইড, যা ১৩০০° সেলসিয়াস তাপমাত্রায় টার্বিয়াম(III,IV) অক্সাইড থেকে হাইড্রোজেন বিজারণের মাধ্যমে পাওয়া যায়। ক্যালসিয়াম ডোপিংয়ের পর এটি একটি পি-টাইপ অর্ধপরিবাহী তৈরি করে।

লঘু হাইড্রোক্লোরিক অ্যাসিডের সাথে টার্বিয়াম(III,IV) অক্সাইডের বিক্রিয়ায় টার্বিয়াম(IV) অক্সাইড প্রস্তুত করা যায়। সিলভার নাইট্রেটের উপস্থিতিতে পটাশিয়াম পারসালফেট দ্বারা টার্বিয়াম(III) হাইড্রোক্সাইডকে জারিত করে এর হাইড্রেট TbO2·xH2O পাওয়া যায়। টার্বিয়াম(IV) অক্সাইড প্রাসিওডাইমিয়াম(IV) অক্সাইডের সাথে মিশ্র স্ফটিক গঠন করতে পারে।

### অন্যান্য চ্যালকোজেনাইড

টার্বিয়াম(III) সালফাইড হলো টার্বিয়ামের একটি সালফাইড, যা সালফারের সাথে স্টয়কিওমেট্রিক অনুপাতে বিক্রিয়া করে পাওয়া যায়। এটি উচ্চ তাপমাত্রায় টার্বিয়াম(III,IV) অক্সাইডের সাথে কার্বন ডাইসালফাইড ও হাইড্রোজেন সালফাইডের বিক্রিয়ার মাধ্যমেও প্রস্তুত করা যায়। এটি হাইড্রোফ্লোরিক অ্যাসিড দ্রবণের সাথে বিক্রিয়া করে টার্বিয়াম(III) ফ্লোরাইড হেমিহাইড্রেট উৎপন্ন করে। টার্বিয়াম পলিসেলেনাইড TbSe1.9 এর সাথে ধাতব টার্বিয়ামের বিক্রিয়ায় টার্বিয়াম(III) সেলেনাইড পাওয়া যায়, যা U2S3 কাঠামো এবং *পিএনএমএ* স্থানিক গোষ্ঠীর কালো সুঁই-সদৃশ স্ফটিক গঠন করতে পারে। টার্বিয়াম মোনোচ্যালকোজেনাইডসমূহ, TbZ (Z = S, Se বা Te), সরাসরি টার্বিয়ামের সাথে সংশ্লিষ্ট চ্যালকোজেনের বিক্রিয়ায় প্রস্তুত করা যায়। এই চ্যালকোজেনাইডগুলো কালো রঙের এবং এদের NaCl কাঠামো রয়েছে। এদের ধাতব পরিবাহিতা বিদ্যমান এবং এগুলো Ln3+ ও Z2- আয়ন দ্বারা গঠিত।

## হ্যালাইড ও হ্যালাইড জটিল যৌগ

টার্বিয়াম TbX3 (X=F, Cl, Br, I) আকারে চারটি ত্রি-হ্যালাইড গঠন করতে পারে, যা ফ্লোরাইড বাদে বাকিগুলো পানিতে সহজে দ্রবণীয় এবং শক্তিশালী তড়িৎবিশ্লেষ্য। সংশ্লিষ্ট হ্যালোজেনের সাথে টার্বিয়ামের বিক্রিয়া ঘটিয়ে এগুলো প্রস্তুত করা যায়:

: [একটি সাদা পদার্থ]
: [একটি সাদা পদার্থ]
: [একটি সাদা পদার্থ]
:

অক্সাইড বা হ্যালাইড হাইড্রেটের বিক্রিয়ার মাধ্যমে নির্জল টার্বিয়াম হ্যালাইড প্রস্তুত করা যেতে পারে:
: Tb2O3 + 6 NH4Cl → 2 TbCl3 + 3 H2O + 6 NH3↑
: TbCl3·6H2O + 6 SOCl2 → TbCl3 + 6 SO2↑ + 12 HCl↑

ট্যান্টালাম পাত্রে ধাতব Tb এর উপস্থিতিতে Tb(III) হ্যালাইডগুলোকে অ্যানিলিং করার মাধ্যমে টার্বিয়াম(II) হ্যালাইড পাওয়া যায়। টার্বিয়াম একটি সেসকুইক্লোরাইড -ও গঠন করে, যা ৮০০° সেলসিয়াস তাপমাত্রায় অ্যানিলিং করার মাধ্যমে আরও বিজারিত হয়ে TbCl এ পরিণত হতে পারে। এই টার্বিয়াম(I) ক্লোরাইড গ্রাফাইট-সদৃশ স্তরীভূত প্লেটলেট গঠন করে।

টার্বিয়াম(IV) ফ্লোরাইড হলো একমাত্র হ্যালাইড যা চতুর্যোজী টার্বিয়াম গঠন করতে পারে এবং এর শক্তিশালী জারণ ধর্ম রয়েছে। এটি একটি শক্তিশালী ফ্লোরিনেটিং এজেন্ট, যা উত্তপ্ত করলে তুলনামূলকভাবে বিশুদ্ধ পারমাণবিক ফ্লোরিন নির্গত করে; যেখানে কোবাল্ট(III) ফ্লোরাইড বা সেরিয়াম(IV) ফ্লোরাইড থেকে ফ্লোরাইড বাষ্পের মিশ্রণ নির্গত হয়। ৩২০° সেলসিয়াস তাপমাত্রায় ফ্লোরিন গ্যাসের সাথে টার্বিয়াম(III) ক্লোরাইড বা টার্বিয়াম(III) ফ্লোরাইডের বিক্রিয়া ঘটিয়ে এটি পাওয়া সম্ভব:
: 2 TbF3 + F2 → 2 TbF4
যখন ফ্লোরিন গ্যাসীয় পরিবেশে একটি স্টয়কিওমেট্রিক অনুপাতে TbF4 এবং CsF মিশ্রিত করা হয়, তখন CsTbF5 পাওয়া যায়। এটি *সিএমসিএ* স্থানিক গোষ্ঠী এবং [TbF8]4− ও ১১-সমন্বিত Cs+ দ্বারা গঠিত একটি স্তরীভূত গঠনবিশিষ্ট অর্থোরোম্বিক স্ফটিক। একই পদ্ধতিতে BaTbF6 যৌগটিও প্রস্তুত করা যায়। এটি একটি অর্থোরোম্বিক স্ফটিক, যার স্থানিক গোষ্ঠী হলো *সিএমএএমএ*। [TbF8]4− যৌগটির অস্তিত্বও লক্ষ্য করা যায়।

## অর্গানোটের্বিয়াম যৌগ

অর্গানোটের্বিয়াম যৌগসমূহ হলো জৈব ধাতব যৌগের একটি শ্রেণি যেখানে Tb-C বন্ধন বিদ্যমান। গবেষণার প্রাথমিক পর্যায়ে টের্বিয়ামের সাইক্লোপেন্টাডাইনিলাইল কমপ্লেক্স নিয়ে আলোচনা করা হয়েছিল। টেট্রাহাইড্রোফুরানে সোডিয়াম সাইক্লোপেন্টাডাইনিড এবং নির্জল টের্বিয়াম হ্যালাইডের বিক্রিয়ার মাধ্যমে এগুলো প্রস্তুত করা যায়, যেমন:

: TbCl3 + 3 C5H5Na → (C5H5)3Tb + 3 NaCl
: TbI2 + 2 (C5H*i*Pr4)Na → (C5H*i*Pr4)2Tb + 2 NaI

তবে এই যৌগের ব্যবহার এবং গবেষণাগত গুরুত্ব বর্তমানে সীমিত।

অন্যান্য ল্যান্থানাইডের মতো, টের্বিয়ামের অ্যালকাইল যৌগ যেমন [TbMe6]3− এবং Tb[CH(SiMe3)2]3 এ ধাতু-কার্বন σ বন্ধন পাওয়া যায়। ইথার দ্রবণে টেট্রাহাইড্রোফুরানে মেটাথেসিস বিক্রিয়ার মাধ্যমে অ্যালকাইল এবং অ্যারিল যৌগগুলো প্রস্তুত করা যায়:

: TbCl3 + 3 LiR → TbR3 + 3 LiCl
: TbCl3 + 4 LiR → Li[TbR4] + 3 LiCl3

## অন্যান্য যৌগ

### অক্সোঅ্যাসিড লবণ

টের্বিয়াম(III,IV) অক্সাইড এবং গাঢ় সালফিউরিক অ্যাসিডের বিক্রিয়া থেকে টের্বিয়াম(III) সালফেট পাওয়া যায়। এটি পানিতে বর্ণহীন অকটাহাইড্রেট স্ফটিক তৈরি করতে পারে, যা সংশ্লিষ্ট প্রাসিওডাইমিয়াম যৌগের সমগঠনবিন্যাসী। অকটাহাইড্রেটকে উত্তপ্ত করে নির্জল রূপটি পাওয়া যায় এবং নির্জল সালফেটকে পুনরায় সজল করার সময় একটি তাপোৎপাদী বিক্রিয়া ঘটে। টের্বিয়ামের সাথে পানির বিক্রিয়ায় টের্বিয়াম(III) হাইড্রোক্সাইড পাওয়া যায়। এটি অ্যাসিডের সাথে বিক্রিয়া করে টের্বিয়াম(III) লবণ তৈরি করে। উচ্চ তাপমাত্রায় এটি বিয়োজিত হয়ে TbO(OH) তৈরি করে এবং আরও বেশি উত্তপ্ত করলে এটি টের্বিয়াম(III) অক্সাইডে পরিণত হয়।

টের্বিয়াম(III) অক্সাইডের সাথে নাইট্রিক অ্যাসিডের বিক্রিয়া এবং স্ফটিকীকরণের মাধ্যমে টের্বিয়াম(III) নাইট্রেট পাওয়া যায়। ৪-৫৫% সালফিউরিক অ্যাসিড ব্যবহার করে স্ফটিকগুলো শুকিয়ে হেক্সাহাইড্রেট রূপটি পাওয়া যায়। হাইড্রেটকে উত্তপ্ত করে ক্ষারীয় লবণ TbONO3 পাওয়া যায় এবং টের্বিয়াম(III) অক্সাইড ও ডাইনাইট্রোজেন টেট্রোক্সাইডের বিক্রিয়ায় এর নির্জল রূপটি পাওয়া যায়। ডাইঅ্যামোনিয়াম হাইড্রোজেন ফসফেট এবং টের্বিয়াম(III) নাইট্রেটের বিক্রিয়ায় টের্বিয়াম(III) ফসফেট পাওয়া যায়। এই বিক্রিয়ায় একটি ষড়ভুজাকার মনোহাইড্রেট তৈরি হয়, যা ৩৫৫ ন্যানোমিটার তরঙ্গদৈর্ঘ্যের উত্তেজনার অধীনে টের্বিয়ামের বৈশিষ্ট্যপূর্ণ সবুজ আলো (৫৪৩ ন্যানোমিটার) নির্গত করতে পারে। দ্রবণে সোডিয়াম ফসফেট এবং টের্বিয়াম(III) ক্লোরাইডের বিক্রিয়ার মাধ্যমেও এটি পাওয়া সম্ভব; এক্ষেত্রে উৎপন্ন দ্বি-হাইড্রেট অধঃক্ষেপকে ৮০০° সেলসিয়াস তাপমাত্রায় পুড়িয়ে নির্জল রূপ পাওয়া যায়। টের্বিয়াম(III) আর্সেনেট ৭৭ কেলভিন তাপমাত্রায় *এফডিডিডি* স্পেস গ্রুপ সহ একটি অর্থোরম্বিক স্ফটিক গঠন করে এবং ২৭.৭ কেলভিনে একটি দশা পরিবর্তনের মাধ্যমে *I*41/*amd* স্পেস গ্রুপ সহ টেট্রাগোনাল স্ফটিক তৈরি করে, যা ১.৫ কেলভিনের নিচে একটি ফেরোম্যাগনেট। এটি সোডিয়াম আর্সেনেট এবং টের্বিয়াম(III) ক্লোরাইডের বিক্রিয়ায় তৈরি করা যায়। টের্বিয়াম(III) অ্যান্টিমোনেট (TbSbO4) হলো P21/m (No. 11) স্পেস গ্রুপ সহ একটি মনোক্লিনিক স্ফটিক।

সোডিয়াম বাইকার্বনেটে সম্পৃক্ত কার্বন ডাই অক্সাইড দ্রবণের সাথে টের্বিয়াম(III) ক্লোরাইডের বিক্রিয়া ঘটিয়ে টের্বিয়াম(III) কার্বনেট পাওয়া যায়। উৎপন্ন দ্রব্যটিকে কার্বন ডাই অক্সাইড দ্বারা সম্পৃক্ত পানি দিয়ে ধৌত করা প্রয়োজন। উচ্চ তাপমাত্রা এবং চাপে জার্মানেট TbIII13(GeO4)6O7(OH) এবং K2TbIVGe2O7 সংশ্লেষণ করা যায়; এগুলো যথাক্রমে ত্রিকোণীয় এবং মনোক্লিনিক পদ্ধতির বর্ণহীন স্ফটিক। টের্বিয়াম(III) অ্যাসিটেটের টেট্রাহাইড্রেট রূপটি ৬০° সেলসিয়াস তাপমাত্রায় পানিশূন্য হতে শুরু করে এবং ১৮০° সেলসিয়াসে নির্জল রূপ ধারণ করে। এটি ২২০° সেলসিয়াসে বিয়োজিত হতে শুরু করে এবং ৬৫০° সেলসিয়াস তাপমাত্রায় টের্বিয়াম অক্সাইড গঠন করে।

টের্বিয়াম অক্সাইডের সাথে বোরিক অ্যাসিডের বিক্রিয়ার মাধ্যমে টের্বিয়াম বোরেট পাওয়া যায়:
: 2 Tb4O7 + 8 H3BO3 → 8 TbBO3 + 12 H2O + O2↑

চোখরালস্কি পদ্ধতিতে এর ষড়ভুজাকার দশার একক স্ফটিক পাওয়া যায়; এটি ট্রাইক্লিনিক পদ্ধতির কঠিন পদার্থও গঠন করতে পারে যা সল-জেল পদ্ধতিতে প্রস্তুত করা যায়। একই ধরনের পদ্ধতিতে মিশ্র বোরেট TbFe3(BO3)4 এবং TbAl3(BO3)4 পাওয়া সম্ভব। টের্বিয়াম(III) অক্সাইড, টের্বিয়াম(III) ক্লোরাইড এবং বোরন ট্রাইঅক্সাইড সিজিয়াম ক্লোরাইড দ্রবণে বিক্রিয়া করে টের্বিয়াম অক্সিক্লোরাইড বোরেট Tb4O4Cl(BO3) তৈরি করে, যা *P*21/*n* স্পেস গ্রুপ সহ একটি মনোক্লিনিক স্ফটিক। অ্যালুমিনেট Tb3Al5O12 এবং গ্যালেট Tb<sub>3</sub>Ga<sub>5</sub>O<sub>12</sub> উভয়ই চৌম্বক-অপটিক্যাল উপাদান হিসেবে ব্যবহার করা যেতে পারে।

### নিক্টাইড

টের্বিয়ামের সব নিক্টাইড যৌগ *Fm3m* স্পেস গ্রুপ সহ ঘনকীয় স্ফটিক ব্যবস্থা গঠন করে। ৭০০ থেকে ৮০০° সেলসিয়াস তাপমাত্রায় সোডিয়াম ফসফাইড এবং নির্জল টের্বিয়াম(III) ক্লোরাইড বিক্রিয়া করে টের্বিয়াম ফসফাইড তৈরি করা হয়। এটি ৪০ জিপিএ (GPa) চাপে একটি NaCl-কাঠামো থেকে CsCl-কাঠামোতে দশা পরিবর্তন ঘটায়। সবুজ ফসফর স্তর তৈরির জন্য এটি জিঙ্ক সালফাইডের সাথে সিন্টার করা যেতে পারে।

## সংকর ধাতু

### টেরফেনল-ডি

টেরফেনল-ডি হলো টের্বিয়াম, লোহা এবং ডিসপ্রোসিয়ামের একটি সংকর ধাতু, যার সংকেত হলো । ১৯৭০-এর দশকে মার্কিন যুক্তরাষ্ট্রের নেভাল অর্ডন্যান্স ল্যাবরেটরি এটি প্রথম তৈরি করে। ১৯৮০-এর দশকে মার্কিন নৌবাহিনীর অর্থায়নে পরিচালিত একটি প্রকল্পের অধীনে অ্যামস ল্যাবরেটরিতে এই উপাদানটি সাশ্রয়ীভাবে উৎপাদনের প্রযুক্তি উদ্ভাবন করা হয়। যেকোনো সংকর ধাতুর মধ্যে এর ম্যাগনেটোস্ট্রিকশন বা চৌম্বকীয় বিকৃতি সবচেয়ে বেশি, যা সম্পৃক্ত অবস্থায় ০.০০২ মিটার/মিটার পর্যন্ত হতে পারে। এর চৌম্বক-স্ফটিক অ্যানিসোট্রপি প্রায় শূন্য, ফলে এটি নিম্ন মানের চৌম্বক ক্ষেত্রেও বিশাল চৌম্বকীয় বিকৃতি প্রদর্শন করে। টেরফেনল-ডি মূলত এর ম্যাগনেটোস্ট্রিকটিভ বৈশিষ্ট্যের জন্য ব্যবহৃত হয়, যেখানে চৌম্বকীয়করণ প্রক্রিয়ায় চৌম্বক ক্ষেত্রের প্রভাবে এটি নিজের আকার পরিবর্তন করে। চৌম্বকীয় তাপীয় চিকিৎসার মাধ্যমে টের্বিয়াম ও ডিসপ্রোসিয়ামের নির্দিষ্ট অনুপাতে টেরফেনল-ডি এর ম্যাগনেটোস্ট্রিকটিভ বৈশিষ্ট্য উন্নত করা সম্ভব।

### ভিক্টোরিয়াম

ভিক্টোরিয়াম (যাকে 'মোনিয়াম'-ও বলা হয়, যার অর্থ "একা", কারণ অতিবেগুনি বর্ণালীর শেষে এর বর্ণালীরেখাগুলো একা ছিল) হলো গ্যাডোলিনিয়াম এবং টের্বিয়ামের একটি সংকর ধাতু। ১৮৯৮ সালে ইংরেজ রসায়নবিদ উইলিয়াম ক্রুকস ভুলবশত একে একটি রাসায়নিক মৌল হিসেবে চিহ্নিত করেছিলেন। তিনি অনন্য স্ফুরদীপ্তি এবং অতিবেগুনি-দৃশ্যমান বর্ণালীর বিশ্লেষণের ওপর ভিত্তি করে একে নতুন একটি রাসায়নিক মৌল হিসেবে দাবি করেন। তবে ১৯০৫ সালে ফরাসি রসায়নবিদ জর্জেস আরবাইন প্রমাণ করেন যে এটি আসলে মৌল নয়, বরং গ্যাডোলিনিয়াম এবং টের্বিয়ামের সংমিশ্রণে উৎপন্ন একটি অপদ্রব্য।

## প্রয়োগ

টের্বিয়াম যৌগের খুব বেশি প্রয়োগ নেই। তবে ত্রি-যোজী টের্বিয়ামের যৌগগুলো উত্তেজনার অধীনে সবুজ আলো নির্গত করতে পারে; যেমন টের্বিয়াম(III) অক্সাইড যা ক্যাথোড-রশ্মি টিউব টেলিভিশনে ব্যবহৃত হয়। এই বৈশিষ্ট্যের কারণে অপটিক্সেও টের্বিয়াম যৌগ ব্যবহৃত হয়। এছাড়া টের্বিয়াম যৌগের অন্যান্য ব্যবহারও রয়েছে। উদাহরণস্বরূপ, TbFe2-ভিত্তিক যৌগগুলো ম্যাগনেটোস্ট্রিকটিভ উপাদান হিসেবে ব্যবহৃত হয়, ডাই-ইলেকট্রিক Tb3Ga5O12 এবং Tb3Al5O12 চৌম্বক-অপটিক্যাল উপাদান হিসেবে ব্যবহার করা যেতে পারে। টের্বিয়াম(III) ফ্লোরাইড ফ্লোরাইড গ্লাস, ইলেকট্রোলুমিনেসেন্ট পাতলা ফিল্ম এবং প্রতিপ্রভ জিঙ্ক সালফাইড তৈরিতে ব্যবহৃত হয় এবং টের্বিয়াম গ্যাটিফ্লক্সাসিন ওষুধ হিসেবে ব্যবহৃত হতে পারে। টের্বিয়াম ফসফাইড হলো একটি অর্ধপরিবাহী যা উচ্চ ক্ষমতা সম্পন্ন ও উচ্চ কম্পাঙ্কের যন্ত্রে এবং লেজার ডায়োড ও অন্যান্য ফটো ডায়োডে ব্যবহৃত হয়। CePO4:Tb (টের্বিয়াম মিশ্রিত সেরিয়াম ফসফেট) জৈবিক ইমেজিং এবং সেলুলার লেবেলিংয়ে ব্যবহারের সম্ভাবনা রয়েছে।

টের্বিয়াম সমৃদ্ধ সংকর ধাতুগুলো মূলত ইলেকট্রনিক ডিভাইস তৈরিতে টেরফেনল-ডি এর উপাদান হিসেবে ব্যবহৃত হয়। এই সংকর ধাতুটি অ্যাকচুয়েটর, সেন্সর, সাউন্ডবাগ ডিভাইস (এর প্রথম বাণিজ্যিক প্রয়োগ), হাইড্রোলিক ভালভ ড্রাইভার এবং অন্যান্য মেকানো-ম্যাগনেটিক ডিভাইসে ব্যবহৃত হয়। এটি নৌবাহিনীর সোনার সিস্টেমেও ব্যবহৃত হয়। এর বিকৃতি সচরাচর ব্যবহৃত অন্যান্য উপাদানের (পিজেডটি৮) চেয়ে বেশি, যার ফলে টেরফেনল-ডি ট্রান্সডিউসারগুলো সমুদ্র গবেষণার ক্ষেত্রে আগের তুলনায় অনেক বেশি গভীরে পৌঁছাতে পারে। এর নিম্ন ইয়াং গুণাঙ্কের কারণে গভীর সমুদ্রে চাপের ফলে কিছুটা সমস্যা সৃষ্টি হয়, তবে ট্রান্সডিউসার ডিজাইনের মাধ্যমে ১০০০ ফুট গভীরতা পর্যন্ত এটি সফলভাবে কাজ করতে পারে এবং এর নির্ভুলতা মাত্র ১ ডেসিবল কমে। উচ্চ তাপমাত্রার পরিসীমার কারণে তেলকূপের মতো উচ্চ চাপ ও তাপমাত্রা সম্পন্ন স্থানে গভীর ছিদ্রযুক্ত শব্দ-তরঙ্গ প্রেরক যন্ত্রে টেরফেনল-ডি বেশ কার্যকর। উচ্চ বিকৃতি এবং উচ্চ শক্তি প্রয়োগের ক্ষমতার কারণে এটি হাইড্রোলিক ভালভ ড্রাইভার হিসেবেও ব্যবহৃত হতে পারে। একইভাবে, উচ্চ চাপ তৈরি করতে সক্ষম হওয়ায় ম্যাগনেটোস্ট্রিকটিভ অ্যাকচুয়েটরগুলোকে ডিজেল ইঞ্জিনের ফুয়েল ইনজেক্টরে ব্যবহারের জন্যও বিবেচনা করা হয়েছে।

## টের্বিয়াম যৌগের চিত্রশালা

## আরও দেখুন

* ইউরোপিয়াম যৌগ
* বার্কেলিয়াম যৌগ (টের্বিয়ামের অ্যাক্টিনাইড সদৃশ)

## তথ্যসূত্র

*
বিষয়শ্রেণী:মৌল অনুযায়ী রাসায়নিক যৌগ
বিষয়শ্রেণী:ভিডিও ক্লিপ সম্বলিত নিবন্ধ